## Hvorfor skelnes der mellem store og små bogstaver?
Jeg er lidt træt af at skulle lave omdirigeringer hele tiden, hvorfor skelner den danske wikipedia så strengt mellem store og små bogstaver. Mange røde links ville blive blå, hvis man kunne gøre noget ved det. mvh -- 29. jan 2008, 17:04 (CET)
Kan du give et eksempel, for jeg kan ikke lige umiddelbart se problemet? Hvis der er tale om at Åbyhøj kirke ikke linker til Åbyhøj Kirke, så er det jo fint nok, eftersom navnet skal staves med stort og ville være en fejl i artiklen, hvis det ikke var.-- 29. jan 2008, 17:32 (CET)
Jeg tænker ikke specielt på geografiske områder, men mere på begivenheder. Vi har f. eks. valgt at kalde det 2. verdenskrig, men Den Franske Revolution. Mit problem er for det første, at folk i langt de fleste tilfælde vil have en tendens til at søge efter ting med små forbogstaver i søgefeltet, og for det andet, at jeg synes det virker lidt tosset at skulle lave omdirigeringer med ændrede forbogstaver, hvis det måske kan løses på en anden måde nemt og hurtigt. mvh -- 29. jan 2008, 19:11 (CET)
Jeg synes nu også, det ville være rart, hvis programmellet automatisk kunne omdirigere, når man søger eller linker til en artikel med forkert brug af store/små bogstaver. Det samme gælder, hvis man søger eller linker uden diakritiske tegn (accentegn, cirkumfleks m.fl.) og måske endda bolle-å/dobbelt-a og lign. Så længe der kun er én artikel med de givne bogstaver, er der jo ikke noget at rafle om. Hvis der en sjælden gang er to artikler med samme navn bortset fra store/små bogstaver, så kunne man jo henvises til en automatisk genereret flertydigside. Jeg er klar over, at dette ikke er det rette forum at komme med forslag til programmellet. Jeg ville bare lige nævne et par tanker, nu du bringer emnet på bane :-) -- 29. jan 2008, 19:53 (CET)
 Vi har da allerede sådan en automatik flertydigside. Rent praktisk er det dog ikke muligt at lede efter muligheder for alle de røde links, men så længe der er en søgefunktion efter linktitlen på de ikke-eksisterende sider, mener jeg ikke det i praksis er et stort problem. -- 29. jan 2008, 21:47 (CET)
Men det er stadig meget meget dumt, at den danske wikipedia ikke kan skelne: F104 starfighter og F104 Starfighter. Ville virkelig håbe, at der var en programmør der kunne gøre noget. -- 31. jan 2008, 18:17 (CET)
Det er vel desværre et generelt problem ved MediaWiki softwaren? Og ideen er vel også at F104 starfighter og F104 Starfighter kan omhandle to forskellige ting? -- 31. jan 2008, 22:42 (CET)
